Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevaan puitesopimukseen liittymistä koskevan pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi ja pöytäkirjan väliaikaisesta soveltamisesta /* COM/2014/0480 final - 2014/0219 (NLE) */





PERUSTELUT Oheinen ehdotus on oikeudellinen väline, joka koskee Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevaan puitesopimukseen liittymistä koskevan pöytäkirjan allekirjoittamista Kroatian tasavallan Euroopan unioniin liittymisen huomioon ottamiseksi, jäljempänä ’pöytäkirja’. Kroatian liittymisasiakirjan mukaan Kroatia sitoutuu liittymään Euroopan unionin ja sen jäsenvaltioiden allekirjoittamiin tai tekemiin kansainvälisiin sopimuksiin kyseisiin sopimuksiin liitettävällä pöytäkirjalla. Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskeva puitesopimus, jäljempänä ’sopimus’, allekirjoitettiin Jakartassa 9. marraskuuta 2009 ja tuli voimaan 1. toukokuuta 2014. Komissio valtuutettiin 14. syyskuuta 2012 annetulla neuvoston päätöksellä[1] aloittamaan neuvottelut asiaan kuuluvien pöytäkirjojen tekemiseksi asianomaisten kolmansien maiden kanssa. Indonesian kanssa käydyt neuvottelut on saatu onnistuneesti päätökseen. Ehdotetulla pöytäkirjalla otetaan Kroatian tasavalta sopimuksen osapuoleksi. Sopimuksen ja päätösasiakirjan kroaatinkieliset tekstit ovat tämän pöytäkirjan liitteinä, ja ne ovat yhtä todistusvoimaisia kuin sopimuksen muut kielitoisinnot. Pöytäkirjaa sovelletaan väliaikaisesti sen allekirjoituspäivästä. Komissio pitää neuvottelujen tuloksia tyydyttävinä ja pyytää neuvostoa antamaan sille valtuudet allekirjoittaa pöytäkirja Euroopan unionin ja sen jäsenvaltioiden puolesta sekä pöytäkirjan väliaikaista soveltamista. 2014/0219 (NLE) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevaan puitesopimukseen liittymistä koskevan pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi ja pöytäkirjan väliaikaisesta soveltamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä 218 artiklan 5 kohdan kanssa, ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan, ottaa huomioon Euroopan komission ehdotuksen, sekä katsoo seuraavaa: (1) Kroatian tasavallan liittymisasiakirjan 6 artiklan 2 kohdan nojalla Kroatian tasavallan liittymisestä Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevaan puitesopimukseen[2], jäljempänä ’sopimus’, sovitaan tekemällä sopimukseen pöytäkirja. Liittymisasiakirjan 6 artiklan 2 kohdan mukaisesti tällaiseen liittymiseen sovelletaan yksinkertaistettua menettelyä, jonka mukaan pöytäkirjan tekevät neuvosto, joka tekee ratkaisunsa yksimielisesti jäsenvaltioiden puolesta, ja kyseessä olevat kolmannet maat. (2) Neuvosto valtuutti 14 päivänä syyskuuta 2012 komission aloittamaan neuvottelut kyseisten kolmansien maiden kanssa.[3] Indonesian tasavallan kanssa käydyt neuvottelut on saatu onnistuneesti päätökseen parafoimalla pöytäkirja. (3) Pöytäkirjan 4 artiklan 3 kohdassa määrätään sen väliaikaisesta soveltamisesta sen allekirjoittamispäivästä. (4) Pöytäkirja olisi allekirjoitettava sillä varauksella, että sen tekeminen saatetaan päätökseen myöhemmin, ON HYVÄKSYNYT TÄMÄN PÄÄTÖKSEN: 1 artikla Annetaan valtuutus allekirjoittaa Euroopan unionin ja sen jäsenvaltioiden puolesta Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevaan puitesopimukseen liittymistä koskeva pöytäkirja Kroatian tasavallan Euroopan unioniin liittymisen huomioon ottamiseksi sillä varauksella, että mainitun pöytäkirjan tekeminen saatetaan päätökseen. Pöytäkirjan teksti on liitetty tähän päätökseen. 2 artikla Neuvoston puheenjohtaja valtuutetaan nimeämään (yksi tai useampi) henkilö, jolla on valtuudet allekirjoittaa pöytäkirja unionin ja sen jäsenvaltioiden puolesta. 3 artikla Pöytäkirjaa sovelletaan väliaikaisesti sen allekirjoittamispäivästä siihen asti, kun sen tekemisen edellyttämät menettelyt on saatu päätökseen. 4 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] Neuvoston päätös valtuutuksesta aloittaa neuvottelut Euroopan unionin tai Euroopan unionin ja sen jäsenvaltioiden yhden tai useamman kolmannen maan tai kansainvälisen järjestön kanssa allekirjoittamien tai tekemien sopimusten mukauttamisesta Kroatian tasavallan liittyessä Euroopan unioniin (neuvoston asiakirja 13351/12 LIMITED). [2] EUVL L 125, 26.4.2014, s. 17. [3] Neuvoston päätös valtuutuksesta aloittaa neuvottelut Euroopan unionin tai Euroopan unionin ja sen jäsenvaltioiden yhden tai useamman kolmannen maan tai kansainvälisen järjestön kanssa allekirjoittamien tai tekemien sopimusten mukauttamisesta Kroatian tasavallan liittyessä Euroopan unioniin (neuvoston asiakirja 13351/12 LIMITED). LIITE asiakirjaan Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevaan puitesopimukseen liittymistä koskevan pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi ja pöytäkirjan väliaikaisesta soveltamisesta Euroopan yhteisön ja sen jäsenvaltioiden sekä Indonesian tasavallan KOKONAISVALTAISTA KUMPPANUUTTA JA YHTEISTYÖTÄ KOSKEVAAN PUITESOPIMUKSEEN LIITTYMISTÄ KOSKEVA PÖYTÄKIRJA Kroatian tasavallan Euroopan unioniin liittymisen huomioon ottamiseksi BELGIAN KUNINGASKUNTA, BULGARIAN TASAVALTA, TŠEKIN TASAVALTA, TANSKAN KUNINGASKUNTA, SAKSAN LIITTOTASAVALTA, VIRON TASAVALTA, IRLANTI, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, KROATIAN TASAVALTA, ITALIAN TASAVALTA, KYPROKSEN TASAVALTA, LATVIAN TASAVALTA, LIETTUAN TASAVALTA, LUXEMBURGIN SUURHERTTUAKUNTA, UNKARI, MALTAN TASAVALTA, ALANKOMAIDEN KUNINGASKUNTA, ITÄVALLAN TASAVALTA, PUOLAN TASAVALTA, PORTUGALIN TASAVALTA, ROMANIA, SLOVENIAN TASAVALTA, SLOVAKIAN TASAVALTA, SUOMEN TASAVALTA, RUOTSIN KUNINGASKUNTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, Euroopan unionista tehdyn sopimuksen ja Euroopan unionin toiminnasta tehdyn sopimuksen sopimuspuolet, jäljempänä ’jäsenvaltiot’, joita Euroopan unionin neuvosto edustaa, ja EUROOPAN UNIONI, jäljempänä ’Euroopan unioni’, sekä INDONESIAN TASAVALTA, jäljempänä ’Indonesia’, tässä pöytäkirjassa jäljempänä ’osapuolet’, jotka OTTAVAT HUOMIOON Kroatian tasavallan liittymisen Euroopan unioniin 1 päivänä heinäkuuta 2013 sekä Kroatian tasavallan Euroopan unioniin liittymistä koskevan sopimuksen, jäljempänä ’liittymissopimus’, joka allekirjoitettiin Brysselissä 9 päivänä joulukuuta 2011 ja tuli voimaan 1 päivänä heinäkuuta 2013, KATSOVAT, että Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskeva puitesopimus, jäljempänä ’sopimus’, allekirjoitettiin Jakartassa 9 päivänä marraskuuta 2009, KATSOVAT, että Kroatian tasavalta sitoutuu liittymään Euroopan unionin ja sen jäsenvaltioiden yhden tai useamman kolmannen maan tai kansainvälisen järjestön kanssa allekirjoittamiin tai tekemiin sopimuksiin, kuten Kroatian tasavallan liittymisehdoista sekä Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen mukautuksista tehdyn asiakirjan 6 artiklan 2 kohdassa edellytetään, OVAT SOPINEET SEURAAVAA: 1 artikla Kroatian tasavallasta tulee Jakartassa 9 päivänä marraskuuta 2009 allekirjoitetun Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevan puitesopimuksen osapuoli. 2 artikla Tämän pöytäkirjan liitteinä olevien sopimuksen ja päätösasiakirjan kroaatinkieliset tekstit ovat todistusvoimaisia samoin edellytyksin kuin bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja indonesian kielillä sopimuksesta laaditut toisinnot. 3 artikla Tämä pöytäkirja on sopimuksen erottamaton osa. 4 artikla (1) Euroopan unioni, jäsenvaltioiden puolesta toimiva Euroopan unionin neuvosto ja Indonesia hyväksyvät tämän pöytäkirjan omien menettelyjensä mukaisesti. Osapuolet ilmoittavat toisilleen tarvittavien menettelyjen saattamisesta päätökseen. (2) Tämä pöytäkirja tulee voimaan hyväksymiskirjaa koskevan viimeisen ilmoituksen antamispäivää seuraavan kuukauden ensimmäisenä päivänä. (3) Tätä pöytäkirjaa sovelletaan väliaikaisesti sen allekirjoituspäivästä sen voimaantuloon saakka. 5 artikla Tämä pöytäkirja laaditaan kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja indonesian kielellä, ja jokainen teksti on yhtä todistusvoimainen. TÄMÄN VAKUUDEKSI tätä varten asianmukaisesti valtuutetut täysivaltaiset edustajat ovat allekirjoittaneet tämän pöytäkirjan. Tehty … ssa/ssä … päivänä …kuuta vuonna … EUROOPAN UNIONIN JA SEN JÄSENVALTIOIDEN PUOLESTA INDONESIAN TASAVALLAN PUOLESTA